ฮั่งเส็งปิดเช้าลบ 6.09 จุด หลังนลท.ขายทำกำไร
ฮั่งเส็งปิดเช้าลบ 6.09 จุด หลังนลท.ขายทำกำไร
23 พ.ย. 2558

ดัชนีฮั่งเส็งตลาดหุ้นฮ่องกงปิดขยับลงในช่วงเช้า โดยดัชนีฮั่งเส็งลดลง 6.09 จุด หรือ 0.03% ปิดภาคเช้าที่ 22,748.63 จุด เนื่องจากนักลงทุนเทขายทำกำไรหลังจากที่ตลาดทะยานขึ้นเมื่อวันศุกร์ขานรับความพยายามของทางการจีนในการหนุนสภาพคล่อง
ตลาดหุ้นฮ่องกงพุ่งขึ้นเมื่อวันศุกร์ที่ผ่านมา เนื่องจากนักวิเคราะห์มองว่า การที่ธนาคารกลางจีนเตรียมจะปรับลดอัตราดอกเบี้ยสินเชื่อโครงการเงินกู้ระยะสั้น (SLF) ซึ่งเป็นเครื่องมือในการสนับสนุนสภาพคล่อง สำหรับสถาบันการเงินท้องถิ่นนั้น น่าจะช่วยเพิ่มสภาพคล่องในระบบการเงินของจีน